རྒྱ་ནག་གི་རྒྱལ་སྲིད་སྤྱི་ཁྱབ་ཁང་གིས།ཡུལ་དེ་ཁྱོན་ཡོངས་སུ་མང་ཚོགས་འདུ་འཛོམས་བྱ་ཡུལ་ཁག་ཏུ་མྱུལ་ཞིབ་ཀྱི་དཔར་ཆས་འཛུགས་རྒྱུ་མང་དུ་གཏོང་དགོས་པ་མ་ཟད།ཉེན་རྟོག་པ་དང་།དྲག་དཔུང་རུ་ཁག་ཟུང་འབྲེལ་གྱི་ཐོག་ནས་སྐོར་གཡེང་རྒྱག་རྒྱུས་མཚོན་པའི་ལྟ་སྲུང་བྱེད་ཤུགས་ཆེ་རུ་གཏང་སྟེ།མང་ཚོགས་ཀྱི་བདེ་འཇགས་སྲུང་སྐྱོབ་བྱེད་སྒོ་ཡར་རྒྱས་གཏོང་དགོས་པ་ཡིན་ཞེས།ས་གནས་ཀྱི་གཞུང་འཛིན་འགོ་ཁྲིད་ཚོར་བཀའ་བཀོད་བཏང་ཡོད་འདུགའདི་ནི།བར་ལམ་རྒྱ་ནག་གི་ས་ཁུལ་མང་པོར།དྲག་རྒོལ་བྱས་པའི་དོན་རྐྱེན་གནས་ཚུལ་ཚབས་ཆེ་དེ་འདྲ།རིམ་པ་ཞིག་བྱུང་བ་བརྟེན་ནས་བཏང་བ་ཞིག་ཡིན་ཞིང་།དྲག་རྒོལ་དེ་དགཤིང་ཅང་གི་ཡུ་གུར་ཁ་ཆེ་དྲག་སྤྱོད་པས་བྱས་པ་རེད་ཟེར།རྒྱ་ནག་གཞུང་གིས་སྐྱོན་འཛུགས་བྱས་ཡོད་པ་རེད།དྲག་རྒོལ་བྱས་པའི་གནས་ཚུལ་ཚབས་ཆེ་ཤོས་ཤིག་ནི།སྔ་ལོའི་ཕྱི་ཟླ་གསུམ་པར་གྲོང་ཁྱེར་ཀུན་མིང་གི་མེ་འཁོར་བབས་ཚུགས་སུ་བྱུང་ཡོད་པ་དང་།དེ་གར་གྲི་འཁྱེར་བའི་མི་ཚོ་ཁག་ཅིག་གིས།འགྲུལ་པ་གང་བྱུང་ལ་གྲི་བརྒྱབས་ཏེ།མི་གྲངས་༣༡བསད་ཡོད་པས།རྗེས་སུ་མི་གསུམ་ལ།རྒོལ་བརྡུང་དེ་ངན་བཤོམས་བྱེད་མཁན་ཡིན་པའི་སྐྱོན་འཛུགས་བྱས་ཏེ་སྲོག་ཐོག་ཏུ་བཏང་ཡོད་པ་རེད།།